Akteur Peter Fonda oorledePeter Fonda en sy suster, Jane Fonda by hul pa, Henry Fonda, se handafdruk (April 2013) (Foto: Jordan Strauss/Invision/AP, File) Die Amerikaanse akteur, Peter Fonda, wat in die 1969-fliek, “Easy Rider”, gespeel het, is in die ouderdom van 79 oorlede. “Dit is met groot hartseer dat ons die nuus moet deel dat Peter Fonda oorlede is,” het ŉ woordvoerder van die familie bevestig. Fonda is Vrydagoggend vreedsaam oorlede by sy huis in Los Angeles. Hy het asemhalingsprobleme ondervind weens longkanker. “Ons het nie woorde om die pyn in ons hart te beskryf nie,” het sy bygevoeg. Fonda is in New York gebore, seun van Henry Fonda en die sosiale vlinder Frances Seymour Brokaw, aldus die Internet Movie Database (IMDb). Hy was die broer van die aktrise Jane Fonda. Hy het bekendheid verwerf met “Easy Rider” saam met sy medeakteurs Dennis Hopper en Jack Nicholson. Die drie het in die fliek ŉ motorfietsreis deur die VSA onderneem – aangespoor deur dwelmmisbruik. Fonda was vervaardiger en het ook help skryf aan die fliek. Die fliek se draaiboek is genomineer vir ŉ Oscar. Fonda het as regisseur naam gemaak met produksies soos “The Hired Hand” (1971). Hy is ook vir ŉ Oscar benoem vir sy rol in “Ulee’s Gold” (1997).